Matthaeus Morawiecki
Matthaeus Morawiecki, praenominibus vulgaribus Mateusz Jakub (Vratislaviae natus die 20 Iunii 1968) est politicus Poloniae.

Filius physici et repugnatoris Cornelii Morawiecki participavit iam annum tredecimum agens inter motus politicos. Alumnus est universitatis Vratislaviensis polytechnicumque et scholae oeconomicae eiusdem urbis, insuper universitatum Hamburgensis et Basileensis. Lector meruit ab anno fere 1996 usque in 2004 in urbe nativa apud scholam oeconomicam, quae inter hos annos titulum universitatis adsumpsit. Ab anno 1998 usque in 2002 legatus est conventui regionali Silesiae Inferioris. Minister ab evolutione a die 16 Novembris 2015, deinde eodem tempore minister a vectigalibus a die 28 Septembris 2016 factus est, primo ministro Beata Szydło. Cui succedens ipse primus minister confirmatus est die 11 Decembris 2017.

Bibliographia 
 "Poland's finance minister to replace Beata Szydło as prime minister" in The Guardian (7 Decembris 2017)
 Jan Cienski, "Polish reshuffle puts sights on prime minister" (29 Septembris 2016) apud Politico
 Christian Davies, Jennifer Rankin, "Poland's prime minister sacks ministers in move to mend ties with EU" in The Guardian (9 Ianuarii 2018)

Homines vivi
Nati 1968
Politici Poloniae
Alumni Universitatis Vratislaviae
Alumni Universitatis Hamburgensis
Alumni Universitatis Basiliensis
Alumni Scholae et Universitatis Oeconomicae Vratislaviensis
Alumni Polytechnicae Vratislaviensis
Professores Scholae et Universitatis Oeconomicae Vratislaviensis